

**Vi slo svenskene - igjen:**

**Norge valgt som innspillingssted for internasjonal film**

**Etter en knallhard landskamp med våre nordiske naboer har Norge gått av med seieren og er valgt som location for Lindeman’s nye internasjonale inspirasjonsfilm.**

– Nordisk natur- og kulturlandskap, kledd i sen vår- eller sommerdrakt, er perfekt i samspill med vår rosévin. Vi på Norges-kontoret ble derfor veldig glade da Lindeman’s internasjonale ledelse informerte om at inspirasjonsfilmen for den nye globale kommunikasjonsplattformen skal spilles inn et sted her i Norge, sier Caroline Strömfelt, som er ansvarlig for Lindeman’s i Norge.

**En fantastisk profileringsmulighet for norske lokalmiljø**  
I disse dager inviteres lokale turistbyråer, kommuner og andre ildsjeler som brenner for hjemstedet sitt til å delta i den siste konkurranserunden om å bli vert for innspillingen. Filmen og stedet som blir valgt, vil bli brukt som inspirasjon til Lindemans globale kommunikasjonsplattform for rosévinen.

Filmen vil bety fantastisk Norges-reklame til land over hele Europa, Amerika, Asia og Australia, og budskapet kan potensielt nå flere titalls millioner mennesker.

–Vi håper at den forestående lokalkampen inspirerer konkurranseinstinktene rundt omkring i hele landet. Norge har så mange utrolig vakre og spennende steder, så det å velge blir et luksusproblem. Vi ser frem til spennende søknader fra by og bygd fra nord til sør, sier Caroline Strömfelt.

**Løp og søk**Lindeman´s har satt opp en egen nettside hvor kommunene som deltar i konkurransen kan vise hva de har å by på. Hvem som helst – enten det er turistkontoret, lokale ildsjeler eller bare noen som synes de vet om det perfekte stedet – kan enkelt laste opp sine bilder på nettstedet. Lokalkampen er i gang og det er viktig at alle som mener de har det perfekte stedet bidrar - kanskje er det nettopp du som sikrer ditt sted en unik profilering som kan bli gull verdt både for kommunen og privat næringsliv.

For mer informasjon, og opplastning av søknad og bilder, vennligst følg linken nedenfor:

<http://thesummersearch.com/>

**For mer informasjon, vær vennlig og kontakt:**

Caroline **Strömfelt, ansvarlig for Lindeman’s i Norge.**Tlf**:**  +46 (0)8 696 96 13 | M: +46 (0)70 891 55 61 **|**E-post: [caroline.stromfelt@treasurywineestates.com](mailto:caroline.stromfelt@treasurywineestates.com)

**Om Lindemans**Lindemans ble etablert i 1843 i Hunter Valley i Australia. Grunnlegger Henry J. Lindeman prøvde seg først med Riesling, Verdelho og Shiraz, og jobbet etter mottoet om at vinens eneste mening var å bringe lykke.

Allerede i 1858 begynte Lindemans å eksportere vin til Storbritannia. Siden har merket vokst til å bli den mest eksporterte vinen fra Australia, og har vunnet en rekke internasjonale priser, deriblant International Winemaker of the Year på en konkurranse i Storbritannia og International Winery of the Year i US Wine and Spirit Magazine.